Diari Oficial de la Generalitat Valenciana


Sumari del DOGV 8864, del 23-07-2020 (2020/5926)

Extracte de la Resolució de 20 de juliol de 2020, de la Conselleria d'Innovació, Universitats, Ciència i Societat Digital, per la qual es convoquen, per al curs 2020-2021, les ajudes per a complementar les beques per a l'activitat de mobilitat d'estudiants per estudis, del Programa Erasmus+, pertanyents a institucions públiques d'educació superior de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8864

Data del DOGV
:   23-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5926


Data del document
:   20-07-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Extracte

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital

Extracte de la Resolució de 20 de juliol de 2020, de la Conselleria d'Innovació, Universitats, Ciència i Societat Digital, per la qual es convoquen, per al curs 2020-2021, les ajudes per a complementar les beques per a l'activitat de mobilitat d'estudiants per estudis, del Programa Erasmus+, pertanyents a institucions públiques d'educació superior de la Comunitat Valenciana. [2020/5926]  
BDNS (identif.): 516480.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet dels quals pot consultar-se en la base de dades nacionals de subvencions:  
http://www.pap.minhap.gob.es/bdnstrans/ GE/es/index  
  
Primer. Persones beneficiàries  
Podran ser persones beneficiàries de les ajudes per a l'activitat de mobilitat d'estudiants per estudis, del Programa Erasmus+, l'alumnat pertanyent a les universitats públiques que integren el Sistema Universitari Valencià, a les que fa referència l'article 2 de la Llei 4/2007, de 9 de febrer, de coordinació del Sistema Universitari Valencià, i dels centres públics adscrits a les mateixes, i per a estudiants d'ensenyances artístiques superiors que estiguen matriculats en els centres adscrits a l'Institut Superior d'Ensenyances Artístiques de la Comunitat Valenciana.  
  
  
Segon. Objecte  
Convocar, per al curs 2020/2021, les ajudes per a complementar les beques per a l'activitat de mobilitat d'estudiants per estudis del Programa Erasmus+ pertanyents a institucions públiques d'educació superior de la Comunitat Valenciana.  
L'import de l'ajuda proposada, per més d'estada, per a cada alumne/a beneficiari vindrà determinat pel grup a què estiga adscrit el país de destinació del sol·licitant  
  
Tercer. Bases reguladores  
Ordre 27/2017, de 3 de juliol, de la Conselleria d'Educació, Investigació, Cultura i Esport, per la qual s'estableixen les bases reguladores de les ajudes per a complementar les beques per a l'activitat de mobilitat d'estudiants per estudis, del Programa Erasmus+, pertanyents a institucions públiques d'educació superior de la Comunitat Valenciana.  
  
El text complet del qual pot consultar-se en la direcció següent:  
http://innova.gva.es/va/web/universidad/ayudas-y-becas  
  
Quart. Quantia  
Es destina un import global màxim de 600.000 euros (sis-cents mil euros).  
  
Quint. Termini de presentació de sol·licituds  
Les entitats sol·licitants podran presentar les sol·licituds fins a 28 de setembre de 2020, començant a comptar el termini de presentació de sol·licituds des de l'endemà de la publicació d'aquesta resolució en el Diari Oficial de la Generalitat Valenciana.  
  
Alacant, 20 de juliol de 2020.- La consellera d'Innovació, Universitats, Ciència i Societat Digital: Carolina Pascual Villalobos.